Държавен вестник, бр. 36, 2019 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  36
Чл. 6. Със сумата по чл. 1, ал. 1, т. 4 да 
се увеличат разходите по бюджета на Минис-
терството на транспорта, информационните 
технологии и съобщенията за 2019 г. по „По-
литика в областта на транспорта“, бюджетна 
програма „Организация, управление на транс-
порта, осигуряване на безопасност, сигурност 
и екологосъобразност“, и показателите по 
чл. 24, ал. 3 от Закона за държавния бюджет 
на Република България за 2019 г.
Чл. 7. Главният секретар на Министерския 
съвет, министърът на вътрешните работи, 
министърът на отбраната и министърът на 
транспорта, информационните технологии и 
съобщенията да извършат съответните проме-
ни по бюджетите си за 2019 г. и да уведомят 
министъра на финансите.
Чл. 8. Министърът на финансите да из-
върши съответните промени по централния 
бюджет за 2019 г., включително по бюджетните 
взаимоотношения на общините с централния 
бюджет за 2019 г.
Заключителни разпоредби
§ 1. Постановлението се приема на осно-
вание чл. 43, ал. 3, чл. 55а и чл. 109, ал. 3 от 
Закона за публичните финанси.
§ 2. Изпълнението на постановлението се 
възлага на министъра на вътрешните работи, 
на министъра на отбраната, на министъра на 
транспорта, информационните технологии и 
съобщенията, на главния секретар на Минис-
терския съвет, на областния управител на об-
ласт Велико Търново, на областния управител 
на област Добрич, на областния управител на 
област Пазарджик, на областния управител 
на област Разград, на областния управител 
на област Смолян, на областния управител 
на област Стара Загора и на кметовете на 
съответните общини.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
3326
ПОСТАНОВЛЕНИЕ № 97 
ОТ 25 АПРИЛ 2019 Г.
за приемане на Програма на мерките за за­
крила на деца с изявени дарби от държавни, 
общински и частни училища през 2019 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Приема Програма на мерките за 
закрила на деца с изявени дарби от държав-
ни, общински и частни училища през 2019 г. 
съгласно приложението.
Чл. 2. Необходимите  средства за изпълне-
ние на програмата по т. 1 да се осигурят от 
централния бюджет  за 2019 г. в  рамките на 
предвидените за тази цел средства.
Заключителни разпоредби
§ 1. В Наредбата за условията и реда за 
осъществяване на закрила на деца с изяве-
ни дарби (обн., ДВ, бр. 111 от 2003 г.; изм. 
и доп, бр. 51 и 89 от 2005 г., бр. 14 и 37 от 
2006 г., бр. 79 от 2009 г., бр. 107 от 2011 г., 
бр. 48 и 62 от 2013 г., бр. 36 от 2014 г., бр. 28 
от 2016 г., бр. 22 от 2017 г. и бр. 55 от 2018 г.) 
се правят следните изменения и допълнения:
1. В чл. 14, ал. 1:
а) в т. 2 думите „индивидуално на първо“ 
се заменят с „в индивидуален спорт на пър-
во“, а след думите „балканско първенство“ 
се добавя „или индивидуално“;
б)  в т. 4 след думата „първо“ се поставя 
запетая и се добавя „второ или трето“.
2. В чл. 16:
а) в ал. 1:
аа) точка 2 се изменя така:
„2. в индивидуален спорт на първо, второ 
или трето място на олимпийски игри, све-
товно първенство, европейско първенство, 
балканско първенство или индивидуално на 
първо място на финали на държавно инди-
видуално първенство или ученически игри;“
бб) в т. 4 след думата „първо“ се поставя 
запетая и се добавя „второ или трето“;
б) създава се ал. 10:
„(10) При преместване на ученик с от-
пусната стипендия от едно училище в друго 
стипендията се изплаща от училището, в 
което се е обучавал ученикът, до размера 
на получената от училището сума и след 
установяване липсата на обстоятелствата 
по ал. 7.“
§ 2. Постановлението се приема на осно-
вание чл. 5а от Закона за закрила на дете-
то във връзка с чл. 11, ал. 2 от Наредбата 
за условията и реда за осъществяване на 
закрила на деца с изявени дарби, приета 
с Постановление № 298 на Министерския 
съвет от 2003 г. 
§ 3. Постановлението влиза в сила от деня 
на обнародването му в „Държавен вестник“ 
с изключение на § 1, т. 1 и т. 2, буква „а“, 
който влиза в сила от 1 януари 2019 г. 
Министър-председател:  
Бойко Борисов
Главен секретар на Министерския съвет:  
Веселин Даков